ᱟᱱᱡᱚᱣ ᱦᱚᱱᱚᱛ

ᱟᱱᱡᱚᱣ ᱦᱚᱱᱚᱛ ᱫᱚ ᱮᱛᱚᱢ-ᱥᱟᱢᱟᱝ ᱥᱤᱧᱚᱛ ᱨᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱒᱐᱐᱔ ᱥᱟᱞᱮ ᱨᱮ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱤ-ᱚᱨᱜᱟᱱᱟᱭᱡᱮᱥᱚᱱ ᱚᱯᱷ ᱰᱤᱥᱴᱨᱤᱠᱴᱥ ᱮᱢᱮᱱᱰᱢᱮᱱᱴ ᱟᱠᱴ (Arunachal Pradesh Re-organization of Districts Amendment Act) ᱞᱮᱠᱟᱛᱮ ᱞᱳᱦᱤᱛ ᱦᱚᱱᱚᱛ ᱠᱷᱚᱱ ᱵᱷᱮᱜᱷᱟᱨ ᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱮᱛᱚᱢ ᱥᱮᱫ ᱪᱤᱱ ᱥᱟᱶ ᱥᱤᱢᱟᱹ ᱮᱥᱮᱫ ᱟᱠᱟᱱᱟ ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑᱒᱙᱖ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜ ᱦᱟᱣᱟᱭ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱵᱨᱚᱦᱢᱚᱯᱩᱛᱨᱚ ᱫᱤᱯ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱫᱤᱯ ᱞᱳᱦᱤᱛ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱨᱩᱵᱽ ᱡᱤᱞᱞᱟ ᱠᱟᱱᱟ ᱾ ᱪᱤᱱ ᱨᱮᱱᱟᱜ ᱥᱤᱢᱟᱹ ᱫᱷᱟᱨᱮ ᱨᱮ ᱢᱮᱱᱟᱜ ᱟᱹᱛᱩ ᱠᱚᱫᱚ ᱰᱳᱝ, ᱣᱟᱞᱳᱝ, ᱠᱤᱵᱤᱛᱷᱩ ᱟᱨ ᱠᱟᱦᱳ ᱠᱟᱱᱟ ᱾

ᱟᱱᱡᱚᱣ ᱫᱚ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ ᱟᱱ ᱦᱚᱱᱚᱛ ᱠᱟᱱᱟ (᱖᱔᱐ ᱠᱷᱚᱱ ᱫᱚ) ᱾

 ᱱᱟᱜᱟᱢ 
᱑᱙᱖᱒ ᱥᱟᱞ ᱨᱮ ᱪᱤᱱ ᱟᱱᱡᱚᱣ ᱨᱮᱱᱟᱜ ᱟᱭᱢᱟ ᱴᱚᱴᱷᱟ ᱠᱚ ᱟᱠᱚᱴ ᱞᱮᱫ ᱛᱟᱦᱮᱸᱫ ᱾ ᱟᱱᱡᱚᱣ ᱦᱚᱱᱚᱛ ᱨᱮ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱫᱚ ᱡᱚᱛᱚ ᱚᱠᱛᱚ ᱠᱷᱚᱱ ᱜᱮ ᱢᱮᱱᱟᱜ ᱟᱠᱟᱫ ᱠᱚᱣᱟ᱾ ᱒᱐᱒᱐ ᱥᱮᱨᱢᱟ ᱨᱮ ᱪᱤᱱ-ᱥᱤᱧᱚᱛ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱱᱚᱣᱟ ᱴᱚᱴᱷᱟ ᱨᱮ ᱟᱨᱦᱚᱸ ᱟᱹᱰᱤ ᱜᱟᱱ ᱯᱷᱟᱹᱫᱽ ᱠᱚ ᱦᱮᱡ ᱞᱮᱱᱟ ᱾

 ᱚᱛᱱᱚᱜ
ᱜᱟᱰᱟ
ᱢᱩᱬᱩᱛ ᱜᱟᱰᱟ ᱫᱚ ᱦᱩᱭᱩᱜ ᱠᱟᱱᱟ:

ᱞᱳᱦᱤᱛ ᱜᱟᱰᱟ (ᱡᱟᱦᱟᱸ ᱫᱚ ᱴᱚᱴᱷᱟ ᱨᱮᱱ ᱢᱤᱥᱢᱤ ᱠᱚ ᱴᱟᱞᱩ ᱠᱚ ᱢᱮᱛᱟᱜ-ᱟ)

ᱞᱟᱢ ᱜᱟᱰᱟ
ᱴᱤᱰᱤᱝ ᱜᱟᱰᱟ
ᱫᱮᱞᱟᱭ ᱜᱟᱰᱟ
ᱠᱨᱳᱣᱛᱤ ᱜᱟᱰᱟ
ᱰᱤᱪᱩ ᱜᱟᱰᱟ
ᱞᱟᱴᱤ ᱜᱟᱰᱟ
ᱠᱞᱩᱝ ᱜᱟᱰᱟ
ᱫᱮᱣ ᱜᱟᱰᱟ
ᱴᱮᱞᱩᱣᱟ ᱜᱟᱰᱟ
ᱟᱢᱯᱟᱱᱤ ᱜᱟᱰᱟ
ᱥᱟᱨᱴᱤ ᱜᱟᱰᱟ
ᱭᱮᱯᱟᱠ ᱜᱟᱰᱟ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱢᱩᱬᱩᱛ ᱣᱮᱵᱽᱥᱟᱭᱤᱴ

ᱛᱷᱚᱠ:ᱚᱨᱩᱬᱚᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ